**Zásady bezpečného správania na pracovisku**

 1. Dodržiavať bezpečnostné predpisy platné pre tvoje pracovisko a pre prácu,

 ktorú vykonávaš.

 2. Rešpektuj príkazy a pokyny svojich predstavených a orgánov dozoru nad

 bezpečnosťou pri práci.

 3. Počínaj si na pracovisku a pri práci tak, aby si neohrozoval svoje zdravie, ani

 zdravie svojich spolupracovníkov.

 4. Oboznám sa s rizikami svojho pracoviska a vykonávaj práce, ako aj so

 spôsobmi ochrany proti nim.

 5. Zúčastňuj sa na inštruktážach a školení o bezpečnosti pri práci–– je to tvoja

 povinnosť.

 6. Pri práci najprv mysli a až potom konaj. Nerozptyľuj svojich

 spolupracovníkov.

 7. Pred začatím práce si obleč vhodný pracovný odev a pracovnú obuv.

 8. Používaj osobné ochranné prostriedky všade tam, kde je to predpísané.

 9. Pracuj len s bezchybnými a vhodnými nástrojmi, náradím a pracovnými

 pomôckami.

10. Pracuj len na stroji alebo zariadení, ku ktorému ťa pridelili a ktorého

 bezpečnostnú obsluhu poznáš.

11. Nedotýkaj sa elektrického vedenia. Nemanipuluj s elektrickým zariadením,

 ani ho neopravuj. Každú závadu ihneď ohlás svojmu predstavenému.

12. Používaj len vyhradené cesty a priechody na pracovisku.

13. Materiál ukladaj len na vyhradenom mieste. Nezatarasuj ním priestory okolo

 stroja, elektrického ani hasiaceho zariadenia ani priechodové cesty.

14. Dodržiavaj poriadok a čistotu na pracovisku.

15. Rešpektuj príkazy a zákazy uvedené na výstražných tabuliach, najmä

 nevstupuj na pracoviská, na ktorých nepracuješ, nefajči a nemanipuluj

 s otvoreným ohňom tam, kde je to zakázané.

16. Dbaj na osobnú čistotu, vyžaduje to dôstojnosť človeka. Pred jedlom a po

 práci sa riadne umy.

17.Používať alkoholické nápoje ako aj vstupovať na pracovisko v podnapitom

 stave je zakázané.

18. Každý úraz, ktorý sa ti stal na pracovisku ihneď ohlás svojmu predstaveným.

 Aj malé poranenie si daj ošetriť.

19. Nauč sa poskytovať prvú pomoc.

20. Závady, ktoré zistíš na pracovisku odstráň alebo ohlás svojmu nadriadenému.

21. Prv než opustíš pracovisko, daj ho do poriadku.

22. Skontroluj, či elektrické a plynové spotrebiče sú vypnuté.

**Opakovanie učiva: Rozpúšťadlá, riedidlá**

 **V polygrafickom priemysle** sa používajú hlavne látky organického pôvodu a to na rozpúšťanie a čistenie, ktoré sú ale súčasne zložkami niektorých výrobkov, ako napr. farieb, lakov. Presné rozlíšenie, čo sú rozpúšťadlá, čo riedidlá a čo čistiace prostriedky, nie je celkom možné, nakoľko ich používanie je často spoločné. Záleží len na druhu látky, ktorá sa má v kvapaline rozpustiť. Na uľahčenie orientácie možno jednotlivé látky v polygrafii charakterizovať takto:

 **Rozpúšťadlá** sú kvapaliny, ktoré rozpúšťajú iné látky a súčasne s nimi tvoria roztok a sú jeho hlavnou zložkou. Používajú sa s rôznou viskozitou pri výrobe tlačových farieb na rozpúšťanie tuhých látok za tepla a za studena. Rozpúšťadlami sa za studena riedia tieto roztoky (laky) alebo tlačové farby z nich pripravené (farby hĺbkotlačové).

 **Riedidlá** sú kvapalné zložky tlačových farieb, obyčajne rovnakého zloženia ako rozpúšťadlá. Sú určené na dodatočné riedenie tlačových farieb pred upotrebením napr. fermeže, tlačové oleje, xylén, toluén ,lieh. Sú to teda látky, ktoré spôsobujú kvapalnosť náterív, tlačovej farby a pod. a upravujú dodatočne ich viskozitu (vhodnú napr. pre danú náterovú techniku). Sú to v podstate rozpúšťadlá alebo ich zmesi.

Čistiace prostriedky sa používajú hlavne na čistenie tlačových foriem, tlačových valcov, strojových súčiastok a pod.. Najpoužívanejšie čistiace prostriedky sú benzín a petrolej. Tieto látky možno však použiť aj ako rozpúšťadlá alebo riedidlá.